Here is a page extracted from Wikipedia that may contain CSS, HTML, and a lot of unformatted text.

Title: Cubilars d'o Pireneu aragonés
Content: Os cubilars d'o Pireneu aragonés son cubilars y edificacions dirichidas a o excursionismo y que ufren protección a la chent que anda por a montanya. En cheneral son situaus en paraches aluenyaus y a sobén en puestos naturals privilechiaus. O Consello d'o Gubierno d'Aragón chestiona l'amillora de muitos d'istos cubilars, y s'encarga d'o suyo mantenimiento y recientment ha aprebau un tercer plan de cubilars de montanya.

En bel caso, os antigos hespitals de montanya (en francés hospices) se consideran antecedents inmediatos d'os actuals cubilars guardaus; yeran solidas construccions que se feban muit amán de bels puertos de montanya que se feban servir como vías de comunicación entre as vals. Istos hespitals feban fainas destacadas, acubillaban y daban alimento a os viachers fatigaus y a os que recorreban a piet o Pireneu tanto por motivos relichiosos como comercials. O mas important en Aragón ye o Hespital de Benás a tamas de que fa pocos anyos fue en buena parti convertiu en un hotel.

Cal sinyalar una calendata, l'anyo 1910, cuan Juli Soler y Santaló proporcionó a os vesitants d'Aneto y a Maladeta un puesto en condicions ta acubillar-sen (a  "Villa Maladeta"), que evolucionó dica convertir-se en 1916 en l'actual cubilar de la Rencllusa, hue en día muit modernizau.

Os cubilars pueden estar muit diversos en a suya categoría como alochamiento. Varían dende simples cubilars de pastors no guardaus y sin dengún servicio, dica hotels con servicio de restaurant en os casos mas luxosos.

Lista de cubilars d'o Pireneu aragonés
En ista lista se troban os cubilars mas importants situaus en o Pireneu aragonés.

Referencias

Vinclos externos 

  Mapa de cubilars
  Refugios de Montaña en Aragón